पीएम मोदी को नोटबंदी की सलाह देने वाले अनिल बोकिल ने कहा, पूरी तरह से लागू नहीं किया गया सुझाव  
‘अर्थक्रांति’ के संस्थापक अनिक बोकिल का दावा- नोटबंदी की सलाह दी थी
बोकिल ने कहा कि सलाह पर पूरी तरह से अमल नहीं किया गया
उन्होंने कहा कि वह फिर से पीएम मोदी से मिलेंगे
महाराष्ट्र के अनिल बोकिल कालाधन के खिलाफ लंबे समय से मुहिम चला रहे हैं. उनका दावा है कि उन्होंने पीएम मोदी से मुलाकात कर उन्हें बताया था कि कैसे एक झटके में काले धन के मुद्दे पर कुछ समय के लिए काबू पाया जा सकता है. बोकिल महाराष्ट्र के औरंगाबाद हैं और अर्थक्रांति नाम की संस्था चलाते हैं. वे कुछ समय से 1,000 और 500 के नोटों पर प्रतिबंध लगाने की मांग भी कर रहे थे. संस्था का दावा है कि भारतीय अर्थव्यवस्था में 95 प्रतिशत हिस्सा 500, 1000 और 100 रुपये का है जबकि देश के आम आदमी की औसत आय केवल 150 रुपये प्रतिमाह है. ऐसे मे ज्यादा बड़े नोटों का प्रयोग केवल काला धन जमा करने के लिए होता है. यह काला धन बनाने और बढ़ाने में सहायक है.